**FSB Foreningens**

**Ordinære Generalforsamling**

**Roskilde Rådhus, Byrådssalen d. 27 februar 2016**

**REFERAT**

1. Valg af dirigent og 3 (tre) stemmetællere samt 1 (en) referent

Ib Kok Hansen blev valgt til dirigent.

Erik Thau-Knudsen, Lars Andersen og Lene Schacke blev valgt til stemmetællere.

Victor Hjort blev valgt til referent.

1. Godkendelse af dagsordenens rettidige udsendelse og af indsendte fuldmagter, jf. § 6, stk. 5.

Dirigenten konstaterede, at generalforsamlingen var rettidigt indkaldt og at der var modtaget 5 gyldige fuldmagter. Forsamlingen godkendte dagsordenen og de indsendte fuldmagter.

1. Formandens beretning for den forløbne periode og oplæg til drøftelse af kommende aktiviteter om foreningens virksomhed, til godkendelse.

Formanden aflagde beretning om foreningens virksomhed. Et spørgeskema om medlemmernes ønsker om foreningens fremtidige aktiviteter var uddelt.

Et medlem fandt at beretning var en god afspejling af foreningens arbejde. Det var beklageligt, at et tidligere medlem havde forladt bestyrelsen med henvisning til arbejdsformen men medlemmet fandt ikke desto mindre, at arbejdsformen i bestyrelsen er tilfredsstillende.

Den kommende bestyrelse blev opfordret til fremover at overvåge bevillingen vedr. NIRAS/FSB, som har været udsat for en kraftig nedskæring over det sidste år.

Flere medlemmer kommenterede forhold og klager omkring overtrædelse af Code of Conduct. Flere mindede om, at man som udsendt repræsenterer både sit land og det internationale samfund via den organisation man er udsendt med.

Beretningen blev enstemmigt godkendt.

1. Kasserens beretning og godkendelse af regnskab

Regnskabet var udsendt sammen med indkaldelsen. Kassereren gennemgik det reviderede regnskab og rettede en varm tak til revisionen for samarbejdet.

Medlem af Roskilde byråd, Kaj V. Hansen, rettede en stor tak til Roskildes borgmester for værtskabet på Roskilde Rådhus, der betyder en stor besparelse for foreningen.

Der blev rejst spørgsmål vedr. størrelsen på beløbet i prisen til den meningsmodige dansker. Den nye bestyrelse blev opfordret til at drøfte sagen.

Regnskabet og budgettet blev enstemmigt godkendt.

1. Fastsættelse af kontingent for det kommende år.

Kassereren oplyste, at målet er at få 100 medlemmer af foreningen

Efter en drøftelse af kontingentets størrelse konkluderede dirigenten, at kontingentet fastholdes på kr. 200 samtidig med at man opfordrer medlemmer til at tilføje en gave på 50 kr., hvis de ønsker det. Dette blev enstemmigt vedtaget.

1. Valg af bestyrelsesmedlemmer og suppleanter. Der vælges særskilt til posterne som henholdsvis bestyrelsesmedlemmer og suppleanter.

Til bestyrelsesmedlemmer blev Bente Rasmussen, Bo Flindt, Karin Bergquist og Kirsten Jørgensen valgt for 2 år. Victor Hjort blev valgt for 1 år.

Til suppleant blev Kaj V. Hansen valgt for 2 år.

1. Valg af 2 (to) revisorer og 1 (en) revisorsuppleant.

Til revisorer blev valgt Niels Erik Nielsen og Erik Farsø Madsen.

Til revisorsuppleant blev valgt Erik Thau-Knudsen.

1. Behandling af indkomne forslag
   1. Vedtægtsændring.

Bestyrelsen foreslog, at der til § 4, stk. 3, pkt. 4 tilføjes: “samt godkendelse af foreningens budget”. Forslaget blev enstemmigt godkendt.

* 1. Udnævnelse af æresmedlem

Forslaget blev drøftet og en del medlemmer gav udtryk for, at der ikke var grund til at opretholde ordningen. Forslaget blev derefter nedstemt med 17 stemmer imod og 7, der hverken stemte for eller imod.

1. Eventuelt

Ingen punkter blev rejst under eventuelt.

Generalforsamlingen sluttede kl. 17:45



Ib Kok Hansen Victor Hjort

Dirigent Referent